יעל רויכמן

יעל רויכמן (נולדה ב-1972) היא פרופסור ומרצה בכירה בבית הספר לכימיה ובבית הספר לפיזיקה ואסטרונומיה באוניברסיטת תל אביב. רויכמן היא מהנדסת חומרים ופיזיקאית ניסיונית בתחום החומר המעובה, אשר חוקרת נוזלים מורכבים מחוץ לשיווי משקל תרמי תוך שימוש בטכניקות אופטיקה מתקדמות.

השכלה וקריירה 
רויכמן סיימה תואר ראשון בהנדסת חומרים ותואר נוסף בפיזיקה, שניהם מהטכניון, בשנת 1995. לאורך כל לימודיה הייתה מצטיינת דיקן. היא סיימה תואר שני בהנדסת חומרים מהטכניון ב-1997 ודוקטורט בפיזיקה, אף הוא מהטכניון, ב-2004.

בשנים 2004–2008 שימשה חוקרת באוניברסיטת ניו יורק, ניו יורק, ארצות הברית שם עסקה במחקר במסגרת עבודת הפוסט דוקטורט שלה.

בשנת 2008 חזרה לישראל והצטרפה לסגל הבכיר בבית הספר לכימיה באוניברסיטת תל אביב. היא מונתה לפרופסור חבר בשנת 2018, ובשנת 2019 קיבלה מינוי משותף עם בית הספר לפיזיקה ולאסטרונומיה של האוניברסיטה.

מחקריה עוסקים בתחומים של מכניקה סטטיסטית מחוץ לשיווי משקל, מצב מעובה רך, תכונות מכניות ודינאמיות של נוזלים מורכבים, לכידה הולוגרפית אופטית ופיתוח שיטות מיקרוסקופיה אופטית.

ב-2020 הובילה פיתוח של מערכת ניסיונית המאפשרת לעקוב אחר חלקיק המבצע פעפוע, ולאתחל את מיקומו באמצעות מלקחיים אופטיות, שהן למעשה קרני לייזר המשמשות להזזה ומניפולציה של חלקיקים מיקרוסקופיים.

פרסים ומלגות 
 1997 – מלגת גוטווירט, טכניון
 2003 – פרס הצטיינות בתרגול, טכניון
 2008 – מלגת ות"ת לחוקרת צעירה, ישראל
 2008 – מלגת אלון, ישראל
 2010 – קתדרה לחוקרת צעירה על שם ריימונד ובברלי סאקלר
 2021 – מלגת הקרן הלאומית למדע – מחקר ניסיוני על תהליכי אחזור במערכות מרובות חלקיקים

פרסומים 
 רשימת הפרסומים של יעל רויכמן, בגוגל סקולר

חיים אישיים 
רויכמן נשואה ואם לשלושה.

קישורים חיצוניים 
 

 יעל רויכמן, באתר אוניברסיטת תל אביב
 
  "אור וחומר" - סדרת מדע ודעת. הרצאה של יעל רויכמן, באתר יוטיוב, 2011
  יעל רויכמן בסרטון של אוניברסיטת תל אביב, באתר יוטיוב, 2019

הערות שוליים 

סגל אוניברסיטת תל אביב: פיזיקה ואסטרונומיה
סגל אוניברסיטת תל אביב: כימיה
בוגרות בית הספר הריאלי
בוגרי בית הספר הריאלי
בעלות תואר דוקטור מהטכניון - מכון טכנולוגי לישראל
בעלי תואר דוקטור מהטכניון - מכון טכנולוגי לישראל
חוקרות ישראליות
חוקרים ישראלים
פיזיקאיות ישראליות
פיזיקאים ישראלים
ישראליות שנולדו ב-1972
ישראלים שנולדו ב-1972